25/09/2017 | Administración LocalMunicipal
Bergondo
Secretaría
Convocatoria extraordinaria de axudas para a escolarización de menores no concello de Bergondo, 2017-2018

A Xunta de Goberno Local do Concello de Bergondo (A Coruña) en sesión extraordinaria do xoves 14 de setembro de 2017 e a proposta de Alcaldía, aprobou as bases da CONVOCATORIA EXTRAORDINARIA DE AXUDAS PARA A ESCOLARIZACIÓN DE MENORES DO CONCELLO DE BERGONDO 2017-2018, así como o modelo de presentación de solicitudes. O modelo estará dispoñible na páxina web municipal bergondo. gal e nas oficinas municipais. É obxecto desta convocatoria regular as axudas para a escolarización de menores do Concello de Bergondo, que consisten na subvención de libros e/ou parte do material escolar, para o curso 2017-2018, a familias que se atopen nunhas condicións económicas e sociais desfavorables do termo municipal de Bergondo. Esta convocatoria refírese unicamente ao alumnado que formalice a matrícula no prazo extraordinario de setembro ou no caso de novas incorporacións. Poderán ser beneficiarios/as todas/os as/os escolares que durante o curso 2017-2018, cursen estudios de Educación Infantil, Primaria e Secundaria Obrigatoria nos Centros de Ensino Público do termo municipal de Bergondo, que formen parte de unidades familiares que se atopen incluídos en programas de intervención familiar dos Servizos Sociais municipais ou que os ingresos das súas unidades familiares non superen as cantidades que se recollen na táboa da base terceira da presente convocatoria. · Que o/a menor estea empadroado/a no Concello de Bergondo · Cursar estudios nos centros de ensino público do Concello (C. P. I. Cruz do Sar ou Colexio Rural Agrupado). · Non superar o limite de ingresos que se recollen na seguinte táboa. Estes, calcularanse sumando a base impoñible xeral e a especial da declaración da renda das persoas físicas do ano 2015 de todos os membros da unidade familiar. A partir do octavo membro, engadiranse 3.181,00 € por cada novo membro computable. a) Solicitudes: As solicitudes deberán formularse segundo o modelo oficial que figura como Anexo I e dirixiranse ás Oficinas dos Servizos Sociais de Bergondo. Tamén se poderá obter o modelo de solicitude a través da páxina web www.bergondo. gal. b) Documentación que se deberá xuntar á solicitude: · Fotocopia do D. N. I. do membro da familia que solicite en nome do/da alumno/a. · Fotocopia do Libro de Familia · Fotocopia da Declaración da Renda das Persoas Físicas correspondente o exercicio 2015, ou xustificante de non tela presentado, cando en virtude da lexislación vixente non se estea obrigado/a facela. · Calquera outra documentación que poida reflectir os ingresos e/ou a ausencia dos mesmos necesaria para xustificar a situación económica da unidade familiar no ano 2015 ou que lle sexa requirido a xuízo da comisión de valoración. · Declaración responsable da composición familiar (de ser preciso) · Xustificante acreditativo de estar matriculado nalgún dos centros públicos do termo municipal c) Prazo de presentación: O prazo de presentación de solicitudes será de dez días a contar dende a publicación do extracto da convocatoria no Boletín Oficial da Provincia. A efectos de valorar as solicitudes presentadas, teranse en conta os seguintes criterios: – Considerarase unidade familiar a formada polos pais e fillos menores de dezaoito anos, ou maiores de idade con discapacidade física, psíquica ou sensorial ou incapacitados xudicialmente. - No caso de familias monoparentais, familias numerosas ou familias nos que algún membro da unidade familiar que acredite o recoñecemento de dependencia ou dunha discapacidade igual ou superior ao 33%, e para os efectos do cálculo da renda anual a que se refire a base terceira desta convocatoria, incrementarase en 1 o número real de membros que compoñen a unidade familiar. - Segundo o establecido nos artigos 38 e 42 da Lei 11/2007, do 27 de xullo, galega para a prevención e o tratamento integral de violencia de xénero no contorno familiar, quedarán excluídos do cómputo das rendas os ingresos do agresor, considerándose a familia como monoparental. – Terán a consideración de ingresos, a suma da parte xeral máis a parte especial da base impoñible previas á aplicación do mínimo persoal e familiar do imposto sobre a renda das persoas físicas referido o ano 2015. – Non poderán acceder á presente convocatoria de axudas, aquelas unidades de convivencia que, en rendementos de capital mobiliario anual, segundo declaración da renda do ano 2015 e /ou certificación bancaria superen os 3.000 euros. As axudas a percibir por cada familia, segundo os ingresos económicos da unidade de convivencia e tal e como se especifica na base sétima, serán as que se reflicten na táboa seguinte. Dado o carácter finalista das axudas desta convocatoria, en ningún caso, o importe da axuda concedida polo Concello poderá ser superior ao gasto realizado polo/a beneficiario/a en concepto de libros e material escolar. En consecuencia, de ser necesario, realizarase o oportuno axuste na cantidade da axuda concedida en cada caso. Neste suposto, a librería emitirá facturas só polo gasto real efectuado polo/a beneficiario/a. O cálculo do importe da axuda económica a percibir para cada menor, medido en ingresos computables pola unidade familiar, serán como segue: · Familias de 2 membros Ata 7.278,00 euros = 100% da axuda De 7.278,01 euros a 22.594,00 euros= 50% da axuda · Familias de 3 membros Ata 10.606,00 euros = 100% da axuda De 10.606,01 euros a 30.668,00 euros = 50% da axuda · Familias de 4 membros Ata 13.909,00 euros = 100% da axuda De 13.909,01 euros a 36.421,00 euros = 50% da axuda · Familias de 5 membros Ata 17.206,00 euros = 100% da axuda De 17.206,01 euros a 40.708,00euros = 50% da axuda · Familias de 6 membros Ata 20.430,00 euros = 100% da axuda De 20.430,01 euros a 43.945,00 euros = 50% da axuda · Familias de 7 membros Ata 23.580,00 euros = 100% da axuda De 23.580,01 euros a 47.146,00 euros = 50% da axuda · Familias de 8 membros Ata 26.660,00 euros = 100% da axuda De 26.660,01 euros a 50.333,00 euros = 50% da axuda Unha vez rematado o prazo de presentación de solicitudes, serán valoradas a totalidade das solicitudes efectuadas no Departamento de Servizos Sociais Municipais, que emitirán un informe con proposta de concesión/denegación e logo procederase a súa aprobación polo órgano competente. Os Servizos Sociais Municipais cando as solicitudes foran resolvidas procedementalmente, facilitarán a os/as beneficiarios/as un “bono” (anexo II) no que figurará o importe total subvencionado a presentar na librerías do Termo Municipal (Casilda - Guísamo e Buroplanet- Polígono de Bergondo) na que se efectúe a compra, para cambialo polos libros e/ou material escolar obxecto da presente subvención. O “bono” será entregado polo solicitante ao/a libreiro/a, debidamente asinado polo/a solicitante co conforme de que recibiu o importe total do mesmo en libros de texto e/ou material escolar. O solicitante deberá de cambiar o antedito “bono” e entregar no Departamento de Servizos Sociais Municipais a factura correspondente ao gasto xunto có modelo de delegación de pago que figura no (anexo III) antes do 15 de novembro do 2017. O incumprimento desta obriga poderá implicar o reintegro da axuda. No suposto de que non se cambiase a totalidade do importe da subvención concedida no prazo establecido, o/a solicitante estará obrigado/a a facer constar no “bono” a cantidade real gastada no momento de asinalo e entregalo na librería, e deberá comunicar os Servizos Sociais municipais o importe do gasto real efectuado. Calquera alteración imputable as librerías ou aos usuarios/as que dese lugar a unha desviación do destino da axuda concedida polo Concello, dará lugar ó réxime sancionador establecido no artigo 82 la Lei Xeral Orzamentaria, e as sancións a que dese lugar serán acordadas e impostas pola Comisión de Goberno Municipal. O Concello comprométese a asinar un convenio de colaboración coas librerías deste termo municipal, que se dediquen á venda de libros de texto e material escolar, para a adecuada formalización e posta en marcha do sistema de “bonos” ao que se refire a base oitava da presente convocatoria. Concederanse as presentes axudas ata o límite orzamentario previsto na partida destinada a tal fin no Orzamento Xeral do Concello de Bergondo para o ano 2017. De verse superada esta contía na valoración das solicitudes, priorizarase a concesión de axudas as unidades familiares que conten con menos recursos.” Bergondo, 19 de setembro de 2017. A alcaldesa Alejandra Pérez Máquez